**4. časť zákazky - Diaľkovo ovládané delaboračné zariadenia**

# 1 Predmet zákazky

1.1 Predmetom zákazky je dodanie pyrotechnických robotov, určených na manipuláciu s výbušnými predmetmi
s veľkou hmotnosťou a muníciou s možnosťou ich následného znefunkčnenia, podľa špecifikácie uvedenej
v Tabuľke č. 1 Technická špecifikácia predmetu zákazky.

Súčasťou ceny predmetu zákazky budú nasledujúce služby spojené s dodaním tovaru:

- doprava do miesta dodania: Kriminalistický a expertízny ústav Policajného zboru, Sklabinská ul. č. 1, Bratislava

- konfigurácia a inštalácia na mieste plnenia, ako aj overenie a preukázanie plnej funkčnosti

- odovzdanie technickej dokumentácie a záručných listov

- bezplatné zaškolenie zamestnancov verejného obstarávateľa na obsluhu

- poskytovanie záručného servisu

1.2 Technické parametre, funkcionality, resp. vlastnosti požadovaného predmetu zákazky uvedené v Tabuľke č.1 predstavujú minimálne požiadavky, ktoré musia byť splnené vo vlastnom návrhu plnenia uchádzača.

1.3 Súčasťou tovaru musí byť technická dokumentácia, obsahujúca najmä technický popis, návod na obsluhu. Technická dokumentácia je vyhotovené v slovenskom alebo v českom jazyku.

1.4 Tovar musí byť nový, nepoužívaný, nepoškodený. Tovar nesmie byť recyklovaný, repasovaný, renovovaný.

1.5 Verejný obstarávateľ si vyhradzuje právo prevziať iba tovar funkčný, bez zjavných vád, dodaný v kompletnom stave a v požadovanom množstve. V opačnom prípade si vyhradzuje právo nepodpísať dodací list, neprebrať dodaný tovar a nezaplatiť cenu za neprebraný tovar.

**Tabuľka č. 1 Technická špecifikácia predmetu zákazky**

|  |
| --- |
| Diaľkovo ovládané delaboračné zariadenie |
| Množstvo: 3 ks |
| **Požadované funkcionality, technická špecifikácia a parametre** | **Uchádzač uvedie skutočnú špecifikáciu dodávaného tovaru - vlastný návrh plnenia**  |
| Delaboračné zariadenie určené na bezpečné rozoberanie munície a rúrových bômb za účelom jej znefunkčnenia a zisťovania funkčnosti jej komponentov a obsahu pri expertíznom a znaleckom skúmaní. Zariadenie na dekompletizáciu munície so schopnosťou odskrutkovania a vytiahnutia jednotlivých muničných elementov. |  |
| Zariadenie pozostáva z tuhého rámu na kolieskach s možnosťou práce vo vodorovnej a šikmej polohe s pracovnou plochou dĺžky min. 1000 mm. |  |
| Upínací mechanizmus má umožňovať reguláciu výšky upínaného predmetu tak, aby bola dosiahnuteľná súosovosť predmetu s vretenom a obsahovať zariadenie pre zameranie súosovosti. Upínacie zariadenie na muníciu musí umožniť upevnenie predmetu do priemeru 225 mm s hmotnosťou do 150 kg. |  |
| Vreteno pohonnej jednotky so štandardným štvorčeľusťovým skľučovadlom priemeru 250 mm.Skľučovadlo má umožniť upnutie predmetu do priemeru najmenej 110 mm pomocou vymeniteľných nadstavcov čeľustí (rovné, šikmé, výkyvné). Krútiaci moment na vretene má umožniť odskrutkovanie štandardných muničných zapaľovačov s pravým aj ľavým závitom. |  |
| Osový posuv stola má vyvodzovať dostatočnú ťažnú silu na vytiahnutie projektilu jednotnej munície. |  |
| Riadenie a ovládanie zariadenia má byť diaľkové na vzdialenosť min. 50 m. |  |
| Vizuálna komunikácia medzi strojom a operátorom má byť zabezpečená prostredníctvom dvoch CCD TV HD kamier a zodolnenou zobrazovacou jednotkou s uhlopriečkou min. 14“ (odolný notebook). |  |
| Kamery majú mať flexibilne upevnenie, aby bolo možné ich nastaviť do rôznych polôh podľa potreby sledovania procesu odskrutkovania. |  |
| Pracovný priestor snímaný kamerami má byť vybavený LED svietidlami. |  |
| Zobrazovacia jednotka má zabezpečiť možnosť súčasného sledovania obrazov z oboch kamier a tiež samostatne obrazy jednotlivých kamier. |  |
| Stroj s dostatočne tuhým rámom, ktorý zaistí spoľahlivé a bezpečné používanie |  |
| maximálne rozmery stroja v prepravnej polohe (D x Š x V) 2100 mm x 1200 mm x 800 mm |  |
| hmotnosť stroja (bez príslušenstva) max. 210 kg |  |
| pracovná plocha dĺžky min. 1000 mm a posuvom upínacej časti min. 500 mm |  |
| stôl s manuálne ovládaným rýchloupínacím mechanizmom, ktorý umožní upevnenie predmetu o priemere 10 mm – 225 mm s hmotnosťou do 150 kg |  |
| rám stroja so zariadením pre zameranie súosovosti upínaného predmetu s vretenom |  |
| regulovateľná rýchlosť posuvu stola v rozsahu 10 – 100 mm/min |  |
| ťažná sila vyvoditeľná posuvom stola min. 15 000 N |  |
| stôl s možnosťou samovoľného pohybu smerom od skľučovadla pri odskrutkovávaní |  |
| rám stroja s kolieskami a pevnými rukoväťami pre manipuláciu |  |
| nastaviteľné otáčky vretena v rozsahu 3 – 6 ot/min s možnosťou otáčania v oboch smeroch |  |
| krútiaci moment na vretene min. 1500 N/m |  |
| výkon motora poháňajúceho vreteno nemá prekročiť 1,5 kW |  |
| pripájacie konektory vo vyhotovení pre vojenské / náročné priemyselné aplikácie |  |
| zodolnené cievky k prepojovacím káblom s ručným navíjaním |  |
| zariadenie má byť schopné činnosti pri napájaní bežnou elektrocentrálou tak, aby spoľahlivo pracovalo s napájacím napätím v rozsahu 170 V - 250 V, 50Hz, |  |
| elektrické komponenty s krytím min. IP 53 |  |
| Príslušenstvo stoja: |
| súprava desiatich kusov kľúčov pre konkrétne typy muničných zapaľovačov (rozmery budú spresnené v procese objednávky) |  |
| záchytná sieťka pod skľučovadlo na zachytenie prípadne vypadnutého odskrutkovaného predmetu |  |
| odnímateľná kontrastná doska s rastrom pre lepšie sledovanie procesu odskrutkovávania, umiestnená oproti kamerám |  |
| momentový kľúč pre uťahovanie skľučovadla |  |
| náhradná súprava pastorkov a unášačov pre skľučovadlo |  |
| odolnený kufor (kufre) typu „PELI“ pre uloženie mechanického príslušenstva |  |
| **Výrobca a model:** |  |

Táto časť súťažných podkladov bude tvoriť neoddeliteľnú súčasť kúpnej zmluvy ako príloha č. 1, ktorú uzatvorí verejný obstarávateľ s úspešným uchádzačom.

# 2 Požiadavky na predmet zákazky

Verejný obstarávateľ požaduje, aby uchádzač vo svojej ponuke za účelom preukázania splnenia požiadaviek na predmet zákazky predložil:

**Prílohu č. 1d Opis predmetu zákazky, pričom je povinný v Tabuľke č. 1 - Technická špecifikácia predmetu zákazky vyplniť stĺpec *“*** ***Uchádzač uvedie skutočnú špecifikáciu dodávaného tovaru - vlastný návrh plnenia*“**. **Uchádzač identifikuje** (z hľadiska: minimálne požadované technické špecifikácie, parametre a funkcionality požadované verejným obstarávateľom, výrobcu a model) **ponúkaný tovar a uvedie špecifikáciu dodávaného tovaru – vlastný návrh plnenia**.

**Uchádzač zároveň s vlastným návrhom plnenia predloží katalógový alebo technický list k výrobku** poskytujúci informácie o technickej špecifikácii a prevádzke výrobku, z ktorých verejný obstarávateľ bude môcť posúdiť splnenie požadovaných technických parametrov. Dokumenty musia byť predložené v slovenskom jazyku (akceptovateľný je aj český jazyk); úradný preklad do slovenského jazyka sa nevyžaduje.